Hún var ekki löng fréttin í hádegisfréttum RÚV ohf í dag að Kaupþing kunni að hafa flutt hundrað milljarða úr landi og inn á reikninga vildarvina erlendis í tengslum við bankahrunið í haust . Efnahagsbrotadeild lögreglunnar væri að kanna málið " niður í kjölinn " . Tekið var fram að málið væri þó ekki í rannsókn ! Skilanefnd Kaupþings banka væri einnig að skoða málið , sagði RÚV . Er ekki búið að vera að rannsaka þessi mál ? Og það fyrir okkar hönd ? Okkar , sem eigum að borga brúsann ? Hvað er eiginlega að gerast ? Eru lausatökin virkilega svona hrikaleg ? Þurfti nafnlausa ábendingu til að farið væri að skoða peningaflutning af þessari stærðargráðu ? Hvar hefur Fjármálaeftirlitið haldið sig , skilanefndin , ríkisstjórnin ? Ráðleysið er greinilega algert . Það er að segja af hálfu þeirra sem eiga að passa upp á okkar hag . Skyldi hið sama eiga við um gripdeildarmenn ? Einnig það kom fram í hádegsifréttum RÚV ohf . Þetta er samhengið . Stöð 2 hefur síðan eftir Fjármálaeftirlitinu að þar hafi menn haft vitneskju um þessa fjármagnsflutninga en það hafi verið svo mikið að gera að stofnunin hafi ekki komist í að rannsaka málið ! Var það þess vegna sem þurfti nafnlausa ábendingu til að lögreglan tæki á sig rögg ? Nú þarf í alvöru að taka til hendinni . Þetta gengur ekki lengur . Allar upplýsingar upp á borðið ! Nýtt fólk í rannsóknarvinnu ! Hvers vegna er ekki náð í margreynda bankaeftirlitsmenn frá Norðurlöndum ? Þar hafa menn reynsluna . Og eru ótengdir inn í kviku íslenskrar spillingar . Hvers vegna er þetta ekki gert ? Hverja er verið að verja ? Í